# data[].attributes.body
Õppisin Tapa Keskkoolis. Mulle meeldis tegeleda spordiga. Kuulusin kooli võistkonda kergejõustikus, korvpallis, võimlemises, kiiruisutamises. Parima tulemuse, III koha saavutasin Eesti-Läti sõpruskohtumisel kiiruisutamises.
Minu ainuke luuletus:

Kevad

Kiirustades astub kevad
üle meie kodumaa,
naeratab ja avab ojad,
mustaks muutub põllumaa

Linnud siristavad puudel.
Pesakaste uurivad,
vaatavad, mis sügiskuudel
mahajäetult seisavad.

# data[].attributes.body
Mina käisin koolis ajal, kui ka laupäeval olid tunnid.  Esmaspäevaks tegime koduseid töid pühapäeval ja nii polnud ühtegi koolivaba päeva. Küll oli tore kui koolinädal muudeti viiepäevaseks.

Olin päris aktiivne: mängisin akordioni, laulsin kooris ja ansamblis, õppisin esmaabi, tantsisin rahvatantsu ja showtantsu, osalesin näiteringi töös ja keskkoolis  moeetendusel.

Tegin ikka pahandusi ka. Minu esimene 2 oli vene keeles. Tavaline tunnikontroll uutele  sõnadele.

# data[].attributes.body
* komnoor ehk kommunistlik noor

# data[].attributes.body
Õppisin esperanto keelt.

# data[].attributes.body
Minu koolitee jäi täpselt nende kahe pildi vahele :)

# data[].attributes.body
Olen põline räpinlane. Olen lõpetanud Räpina keskkooli 1990. aastal. See, et ma olen siin koolis kehalise kasvatuse õpetaja ja treener tuleneb sellest, et meil kooli ajal oli väga tore treener ja mulle väga meeldis sporti teha. Käisime palju võistlustel ja saavutasime häid kohti. Mul õnnestus teha koolirekordeid, mis püsivad veel tänaseni. Oleks väga hea meel, kui keegi tahaks neid ületada.

# data[].attributes.body
Õppisin kooli ajal mitmes koolis. Teises klassis käisin Palamusel Tootsi koolis(pildil Palamusel esinemas). Enamuse kooliajast käisin Ahjal ja lõpetasin seal keskkooli.

Mulle meeldis tegeleda nii tantsu kui lauluga. Olin aktiivne pioneer ja komnoor. :)  Mängisin  ka bändis Sektor-B. Kooliga käsime palju ekskursioonidel ja matkadel. Kaugemad sihtkohad olid Karakumi kõrb ja Armeenia.

# data[].attributes.body
Tiia on alates 3. klassist tantsinud rahvatantsu segarühmas, enda mäletamist mööda vähemalt 4 korda käinud tantsupeol.
Laulnud olen mudilaskooris, lastekooris, noortekooris ja erinevates ansamblites, ühe korra käinud laulupeol.
Algklassidest saati käinud ka kergejõustikutrennis, käinud lugematu arv kordi erinevatel võistlustel, eriti meeldis kaugushüpe.
Osalesin "Põuavälgu" rühmas, kes saavutas vabariigis 1. koha. Üldse olin igati aktiivne oktoobrilaps, pioneer, kom- noor ja tubli õpilane.

# data[].attributes.body
Õppimine tundus muu koolielu ja –melu kõrval üpris kõrvaline tegevus. Siiski tõi esimene kolm tunnistusel pisara silma. Lemmikained ja teistest lihtsamad olid minu jaoks matemaatika, geograafia, füüsika ja keemia. Ei meeldinud vene keel, muusika ja kehaline kasvatus (võimlemise veerandil).

Miks koolis väga tore oli? Näitlemine oli minu suur unistus ja sellega ma tegelesin kogu põhikooliaja, isegi mitmes näiteringis ja mitme näidendiga korraga. Kord nääripeol tormasin väikese külmetava linnukese kostüümis lumehelbekeste sekka teise näiteringi karjuva nõia tekstiga. Kaheksandas klassis kirjutasin ja lavastasin ise umbes tunni pikkuse näidendi.

# data[].attributes.body
Rahvatants, koorilaul, suusatamine, suvevaheaegadel töö "Sõpruse" kolhoosi põldudel.

# data[].attributes.body
Olen lõpetanud Jõgeva Muusikakooli akordioni erialal.

Olen lõpetanud Jõgeva Spordikooli väravpalli erialal ja saavutanud Jõu Eesti meistrivõistlustel pronksmedali.

Jõgeva puhkpilliorkestri trummitüdruk.

Lisaks näitlesin, tantsisin rahvatantsurühmas ja laulsin kooris.

# data[].attributes.body
Olin malevanõukogu esimees, käisin näiteringis ja võimlemisringis: esinesime rõngaste ja lintidega ja tegime püramiide.

# data[].attributes.body
Olen osalenud näidendites koolis ja kultuurimajas. (Tipproll oli Greteke näidendis  „Hansuke ja Greteke“, muuseas Hansuke oli õpetaja Eve Sibula vanem vend, minu üks lemmikutest klassikaaslaste hulgas põhikoolis) .Tantsisin põhikoolis segarühmas ja keskkoolis neidude rühmas. Alati olen laulnud kooris ning põhikoolis mänginud akordionistide ansamblis. Väga huvitavad olid ka Punase Risti võistlused. Kuna treenisin ise ennast üsna heaks jooksjaks, lippasin teatevõistlustel ja osalesin ka tuletõrjevõistlusel.

Tol ajal korraldati  bioloogia olümpiaadi võitjatele vahvad vabariiklikud loodussõprade laagrid. Kahel korral õnnestus nendest osa võtta. Küll oli seal äge: huvitavad võistlused, lahedad tantsuõhtud koos mängudega; eriti tore oli, kui mõni pealinna poiss võttis tantsima! Minu suur kirg oli raamatute lugemine. Olin raamatukogus nii usaldusväärne külastaja, et teinekord jäin sinna asendama

raamatukogutöötajat, kui tal oli vaja kuskil ära käia. Kahjuks oli minu lapsepõlves vähe uusi raamatuid, vähe erinevaid (tantsu)ringe. Püüan seda nüüd tasa teha.

# data[].attributes.body
Maie kirjutab: Olin aktiivne õpilane, esinesin tihti kooli pidudel, olin laulja, tantsija, näitleja, deklamaator jne.

Esindasin kooli nii vabariiklikul mängujuhtide võistlusel kui ka Põuavälgu ja Kotkapoja võistlustel.

Aktiivse tegevuse eest sain võimaluse viibida kuu aega Krimmis lastelaagris Artek.

# data[].attributes.body
Õppisin Tartu 5. Keskkoolis praegune Tamme kool. Eriti on meelde jäänud kuues klass ja võimlemispeoks valmistumine.

Tegime proove, mis koosnesid suuresti vaidlustest. Nii tuttav tunne, kas pole. Tegelikult oli mul päris raske kooliajast fotot

leida, sest mina olin see kes alati fotokas näpus ringi liikus ja seega olen ise vähestel piltide. Kõik filmid ja  pildid ilmutasin

ma ise. Füüsika õpetaja kutsus mind vastama just fotokujutuse tekkimise teema juures, sest oli kindel, et mina peaksin

seda  kõige paremini teadma. Põhikoolis käisin foto- ja keemia ringis ja Tartu Lille majas osavate näppude ringis. Keemia

õpetaja oli meil väga range ja kõik kartsid teda aga ringitundides oli ta hoopis leebem.

7. klassi suvel oli esimene malevasuvi Savernas ja sealt edasi kõik järgmised suved ka, kuni keskkooli lõpuni.

# data[].attributes.body
Mäletan, et soovisin kooliajal saada pioneeriks ja kanda punast kaelarätti. Kahjuks aasta enne pioneeristaatuse saamist lõppes see aeg otsa. Peale selle ei ole ma elus kordagi käinud 4. klassis. Selle asemel olen olnud 0. klassis. Mäletan, et meid kutsuti eksperimentaalklassiks. Eksperiment missugune. Kõige paremini on meelde jäänud osalemine näiteringis, vahel küsitakse, miks sa näitlejaks ei õppinud. Näitlemist alustasin juba 0. klassis, põhiline roll oli vana jänes. Viimane roll oli 12. klassis, siis mängisin O.Lutsu näidendis Krõõta. Kahjuks ei ole kunagi saanud mängida printsessi

# data[].attributes.body
Astusin Räpina Keskooli 1975 aastal. Meid oli klassis 33 õpilast. Kolmandas klassis õppides oli koolis nii palju õpilasi, et osad algklassid käisid koolis õhtupoolses vahetuses. Meie tulime kooli alles kella 11.-ks. Kuna ma olin elavaloomuline ja püsimatu tüdruk, siis minuga ka alati juhtus midagi ja kuna kirjutati tindiga, siis olin pidevalt üleni tindine.